open-index/open-wikipedia-markdown huggingface dataset:
Øster Højst

**Øster Højst** *([[tysk]]: Oster Hoist)* er et tettsted eller landsby i Sønderjylland i Danmark med 497 innbyggere (2023). Den ligger i Højst Sogn i Tønder kommune, og kommunen hører til Region Syddanmark. Øster Højst ligger 8–9&nbsp;km sørøst av Løgumkloster og 13&nbsp;km nordøst for Tønder.

Øster Højst er det tettstedet i Højst Sogn som har flest innbyggere, da Høyst Sogn hadde 1&nbsp;027 innbyggere pr. 1. januar 2009. Sognekirken Højst kirke hører inn under Hostrup-Højst pastorat, Tønder prosti, Ribe stift.

## Skoler
*Øster Højst skole* er en kommunal folkeskole, som også tilbyr skolefritidsordning (SFO) for barn fra førskolealder til 4. klasse. På grunn av en del tysktalende innbyggere er det også en egen privatskole for elever i 1. – 7. klasse, *«Deutsche Schule Osterhoist»*, som også driver barnehage. Hvert år arrangeres *«Højst Aktiv uge 36»*, hvor det i samarbeid med skolene og borgerforeningen tilbys en mengde aktiviteter for barn og unge.

## Minnelund
I minnelunden ved *Øster Højst Forsamlingshus* er det et monument over 10 amerikanske flyvere som styrtet med sine B-17 nordvest for Øster Højst 24. februar 1944.

## Referanser




## Eksterne lenker
* Højst Sogns Borgerforening
* Øster Højst Forsamlingshus 
* Webstedet "Allierede flyvere 1939-45" om B 17G-BO 42-31561, som styrtet ved Øster Højst i 1944. Webstedet er laget av Anders Straarup.
* Webstedet "Airwar over Denmark" om "B 17G-BO 42-31561 crashed near Øster Højst", ved Søren C. Flensted.
* Bilde av Øster Højst kirke
* Bilder og omtale av kirken
Beth

**«Beth»** er en sang skrevet og fremført av det amerikanske hardrock/heavy metal-bandet Kiss.

Sangen ble først utgitt på musikkalbumet *[[Destroyer (album)|Destroyer]]* fra 1976. Den ble utgitt 28. juli 1976 på B-siden av singelen «Detroit Rock City». Singelen solgte dårlig, men «Beth» ble lagt merke til, så singelen ble utgitt på nytt med sangen på A-siden, noe som førte til at den ble den Kiss-singelen som har oppnådd høyest plassering noensinne på Billboard-singellisten i USA, der den endte på en 7.-plass. Singelen solgte til Gullplate; bare én annen Kiss-singel har solgt til gullplate, nemlig «I Was Made for Lovin' You», som ble utgitt 20. mai 1979.

Sangen er en ballade skrevet av trommeslager Peter Criss og Stan Penridge. Låta ble opprinnelig fremført av Criss' tidligere band Chelsea og bar tittelen *BECK* i 1971. Chelsea spilte inn et par demoer av denne versjonen. På Destroyer-versjonen av Beth ble Criss akkompagnert av et piano og strykeinstrumenter. Det var bare Peter Criss som var til stede av Kiss-medlemmene da den ble innspilt i studio. Den kom med i siste liten på albumet, og Gene Simmons og Paul Stanley ville opprinnelig ikke ha den med fordi det ikke var en typisk Kiss-sang. Manager Bill Aucoin insisterte, og sangen kom med likevel. Bandet fikk «People's Choice Award» for sangen i 1977, og dette er en av de få bransjeprisene bandet har fått noensinne.

I 1988 ble sangen gitt ut på samlealbumet *[[Smashes, Thrashes & Hits]]*, men da var Criss' vokal erstattet med trommeslager Eric Carrs vokal.

I mai 2009 fremførte American Idol-deltakeren Adam Lambert sangen under sin opptreden med Kiss.

## Kiss-album med «Beth»
*  *[[Destroyer (album)|Destroyer]]*
*  *[[Alive II]]* – (konsertinnspilling)
*  *[[Double Platinum|Double Platinum]]*
*  *[[Smashes, Thrashes & Hits]]* – (Eric Carr på vokal)
*  *[[Kiss Unplugged]]* – (konsertinnspilling – akustisk)
*  *[[You Wanted the Best, You Got the Best!!]]*
*  *[[Greatest Kiss]]*
*  *[[The Box Set (Kiss)]]*
*  *[[The Very Best of Kiss]]*
*  *[[The Best of Kiss: The Millennium Collection]]*
*  *[[Kiss Symphony: Alive IV]]* – (konsertinnspilling)
*  *[[Gold (Kiss-album)|Gold]]*
*  *[[Ikons]]*

## Referanser
Liste over familier av springpadder

**Familier av [[springpadder]]** deles in i tre hovedgrupper som represensterer tre forskjellige radiasjoner i tid og rom. Archaeobatrachia er den eldste gruppen og er i dag relativt artsfattig. Den mellomste er Mesobatrachia, mens den nyeste og mest artrike er Neobatrachia, som omfatter 95% av alle nålevende arter, blant annet alle de norske.

Norske navn både på familier og eksempelarter er hentet fra Artsdatabanken og tilgjengelig publisert materiale.

## Familier


|}

## Referanser
Jurij Baulin

**Jurij Nikolajevitsj Baulin** (russisk: Юрий Николаевич Баулин; født 5. oktober 1933 i Moskva, død 5. desember 2006) var en sovjetisk ishockeyspiller som deltok i de olympiske vinterleker 1960 i Squaw Valley.

Baulin vant en olympisk bronsemedalje i ishockey under Vinter-OL 1960 i Squaw Valley. Han var med på det sovjetiske ishockeylaget som kom på tredjeplass i turneringen bak USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Baulin spilte 19 landskamper for Sovjetunionens herrelandslag i ishockey og scoret fire mål.

## OL-medaljer
* 1960  Squaw Valley -  Bronse i ishockey  Sovjetunionen

## VM-medaljer
* 1959  Praha/Bratislava -  Sølv i ishockey 
* 1960  Squaw Valley -  Bronse i ishockey 

## Referanser


## Eksterne lenker
*
Det keiserlige kjøkken

**Det keiserlige kjøkken**, eller **palassrettene** (kinesisk: 宮廷菜, pinyin: *Gongtingcai*), er et av Kinas kjøkken. Rettene, som i utgangspunktet stammet fra alle deler av landet, ble utelukkende laget for det keiserlige hoff under Qing-dynastiet. Det var også keiserlige kjøkken under tidligere regimer, men den strikte reserveringen til selve keiserhoffet var ikke bestandig så sterk. 

I Den forbudte by og ellers der de keiserlige oppholdt seg var det et atskilt kjøkkenstell for keiseren og et annet for hans hustru, keiserinnen. Disse to kjøkkener hadde begge til felles at kokekunsten var særlig omhyggelig, raffinert og gjerne omstendelig, utvalget av råvarer svært kresent, og råvarene var til tider svært sjeldne og kostbare. Den visuelle presentasjon var også svært viktig, slik at rettens farge og utforming var en egen kunst. 

Etter dynastiets fall i 1911 ble det spredt rundt om i Beijing av de mange da nylig oppsagte keiserlige kokkene. Senere er det mer og mer blitt å betrakte som en edlere variant av beijingkjøkkenet.

Det er senere vokst frem restauranter der enhver betalingsvillig kan nyte retter av den utsøkthet som kvalifiserte til det keiserlige matstell. De mest berømte keiserlig-kjøkken-restauranter er begge i Beijing: *Fang Shan* () i Beihaiparken og *Ting Li Ting* () i Sommerpalasset.

## Referanser


## Eksterne lenker
* 宫廷菜 Det kinesiske keiserlige kjøkken (på kinesisk) fra Baidu Baike
*  Det kinesiske keiserlige kjøkkens historie
Fark

**Fark** var et norsk trønderrockband fra Fosen som var aktivt i perioden 1994–2002. 

Bandet ble dannet i 1994, da som **Per Einar Fjellheim Band**. Originalbesetningen besto av Per Einar Fjellheim, Jan Ove Oksvoll, John Aune, Arnt Egil Rånes, Jostein Strand og Reidulf Wormdahl. Bandet spilte inn en demo på fire låter og fikk med to av dem på samleplata *Heilt Definitivt Fosen*. Disse låtene fikk spilletid på NRK P1.

Debutalbumet, *[[Fark (album)|Fark]]* (1997), ble utgitt med støtte fra Bjugn kommune, Fosen Kommunale Kraftlag og Kassettavgiftsfondet. Fjellheim sto for det meste av låtskrivinga, mens Tommy Rodahl bidro til tekstene.

I 2000 kom oppfølgeren *[[Flå de små]]*. Bassist Strand var nå erstattet av Jan Inge Tjørhom.  Skjalg Raaen var fast gitar på vikar i bandet når Rånes var opptatt med spillejobber for sitt andre band, D.D.E.

I 2001 takket gitarist Rånes for seg, og inn kom John Aune, som alt hadde vikariert i rollen et års tid. Samtidig overtok Stian Kjeldsand for Fjellheim som frontmann.

I 2002 spilte de noen få konserter. Bandet ble oppløst seinere samme år.

## Medlemmer
* Stian Kjeldsand – vokal (2000–2002)
* Jan Ove Oksvoll – trommer
* Jan Inge Tjørhom – bass
* John Aune – gitar (1999–2002)
* Reidulf Wormdahl – tangenter 

### Tidligere medlemmer
* Jostein Strand – bass
* Per Einar Fjellheim – vokal (1994–2000)
* Arnt Egil Rånes – gitar (1994–1999)

### Medvirkende musikere

* Skjalg Raaen – gitarvikar
* Julie Fjellheim – duett på «Du» og koring på begge platene

## Diskografi

### Album
* 1997: *[[Fark (album)|Fark]]* (Tylden & Co.)
* 2000: *[[Flå de små]]* (Tylden & Co.)

### Singler

* 1997: «Livet e et lotteri» / «Aldri har æ tenkt så mange tanka» (Tylden & Co.) 
* 1997: «Såpebobler» / «Musk» (Tylden & Co.)

### Medvirker på

* 1996: *Heilt Definitivt Fosen* samle-CD– med låtene «Fosenbåten» og «Drivende skya»

## Referanser

## Eksterne lenker
*
Moskébyen Bagerhat

**Moskébyen i Bagerhat** er en av tre verdensarvsteder i Bangladesh. 

Denne historiske byen ligger i Bagerhat-distriktet i det sørvestlige Bangladesh, og ble grunnlagt av den tyrkiske generalen Ulugh Khan Jahan tidlig i det 15. århundret. Byen er kjent for sin samling av moskéer og andre muslimske monumenter. 

Mer enn 50 monumenter har blitt oppført på UNESCOs verdensarvliste, herunder Moskeen med seksti kupler («Shat Gombuj Masjid»), mausoleet til Khan Jahan og Singar-moskeen, Bibi Begni-moskeen, Reza Khoda-moskeen og Zindavir-moskeen.

## Moskeer (utvalg)
### Shat Gombuj Masjid

Shat Gombuj Masjid (norsk: Moskeen med seksti kupler) er en av moskeene i Bagerhat, sørvest i Bangladesh, og dette er en av de eldste moskeene i landet. Den har 60 søyler og over 81 kupler (gambuj) – til tross for at den kalles «Moskeen med seksti kupler». Det er mulig at moskeen opprinnelig ble omtalt som «Moskeen med seksti søyler», og at ordet «amud» (شصت عمؤد ) som betyr søyle på arabisk og persisk, senere ble forvrengt til «gombuj» (গম্বুজ) som betyr kuppel på bengali.

77 av moskeens kupler dekker taket på moskéen, mens de fire siste er plassert i hjørnene på bygget. Moskéen ble grunnlagt av den muslimske helgenen Khan Jahan Ali og den lokale herskeren i Bagerhat i det 15. århundre e.Kr. Bygget er konstruert i murstein og terrakotta. 

Verdensarvstatusen som byen fikk i 1985 har ført til en voldsom strøm av turister.

## Se også
*Verdensarven

## Eksterne lenker
* Offisiell UNESCO-side
* Side om byen
Johan Thomas Skovgaard

**Johan Thomas Skovgaard** (født 29. august 1888 i København, død 25. oktober 1977 samme sted) var en dansk maler. Han utførte særlig kirkeutsmykkinger og bokillustrasjoner. Han var sønn av Joakim Skovgaard. 

Etter utdannelse som gartner i tidsrommet 1904–07 fikk Skovgaard tegneundervisning på Teknisk skole i København hos H. Grønvold 1907–08. Fra 1908–11 gikk han på Kunstakademiet i København hos Viggo Johansen og fikk veilledning av Povl Christensen. I 1911 var han medhjelper hos onkelen Niels Skovgaard på Høve frimenighedskirke og ble senere medhjelper hos faren på Viborg domkirke fra 1912, i 1919 på Hvirring kirke og på Lund domkirke 1924 og 1927. 

Johan Thomas Skovgaard har utført utallige kirkeutsmykkinger samt oljemalerier, tegninger, raderinger og bokillustrasjoner. Han var påvirket av faren, men danner samtidig overgang til en halvabstrakt naturalisme. I tillegg til figurkomposisjoner er hans motivkrets landskaper og dyr, spesielt fugler.
## Kirkeutsmykkinger

## Referanser


## Kilder
*
Konstantin Loktev

**Konstantin Borisovitsj Loktev** (1933–1996) var en sovjetisk ishockeyspiller som deltok i de olympiske vinterleker 1960 i Squaw Valley, 1964 i Innsbruck.

Loktev spilte på Sovjetunionens herrelandslag i ishockey fra 1957 til 1966.
Han ble olympisk mester 1964 i Innsbruck og han ble verdensmester tre ganger.

Loktev spilte for klubben CSKA Moskva i perioden 1955–1967 og ble sovjetisk mester ti ganger. Han spilte 340 kamper og scoret 213 mål for klubben, og spilte på samme rekke som Aleksander Almetov og Venjamin Aleksandrov.

Han var trener for Sovjetunionens herrelandslag i ishockey som ble verdensmester i 1975 i Vest-Tyskland og 1977 i Wien.

## OL-medaljer
* 1964  Innsbruck -  **Gull** i ishockey  Sovjetunionen
* 1960  Squaw Valley -  Bronse i ishockey  Sovjetunionen

## VM-medaljer
* 1964  Innsbruck -  **Gull** i ishockey 
* 1965  Tammerfors -  **Gull** i ishockey 
* 1966  Ljubljana -  **Gull** i ishockey 
* 1957  Moskva -  Sølv i ishockey 
* 1958  Oslo -  Sølv i ishockey 
* 1959  Praha/Bratislava -  Sølv i ishockey 
* 1960  Squaw Valley -  Bronse i ishockey 
* 1961  Genève/Lausanne -  Bronse i ishockey 

## Fotnoter

## Referanser


## Eksterne lenker
* 
*
Sinifisering

**Sinifisering** er den språklige eller kulturelle antagelse av kinesisk språk og kultur, spesielt hankinesisk.

Uttrykket benyttes for å beskrive assimilasjonen av andre folkeslag i Kina til den kinesiske identiteten. For eksempel siniseringen av Jin-dynastiet etter erobringen av Nord-Kina. 

I moderne tid benyttets det også om den kinesiske regjerings bestrebelser for å få sosiale aktører innen det kinesiske samfunn å tilpasse seg regjeringens forestillinger om den ekte moderne politiske forståelse av det å være kirkesisk.  
## Se også
* Sinologi

## Referanser
Tumling

**Tumling** er en liten bolle til å drikke brennevin av. Tumlinger kan være laget av metall eller glass, gjerne sølv, og de er som oftest halvkuleformet. Opprinnelig hadde tumlingen en fortykning i bunnen slik at den reiste seg opp selv om den ble satt på skrå. Men de fleste bevarte tumlinger har en liten plan bunn. Betegnelsen tumling har trolig sammenheng med verbet tûmelen som på mellomnedertysk kan bety å rave eller vakle. Tumlinger rommer gjerne mellom 0.05 og 0,15 liter.

Betegnelsen tumling er også brukt om små boller eller skåler av tre som er beregnet til å drikke brennevin av. De har samme form som ølboller, og det er bare størrelsen som skiller dem.

## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø
* Nomenklatur for drikkestell Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Tumlinger i DigitaltMuseum
Drammeglass

Et **drammeglass** er et lite drikkeglass, beregnet til å inneholde en brennevinsdram. De fleste drammeglass har stett, men det forekommer også drammeglass med form som små beger eller tønner.

Størrelsen på en dram har variert gjennom årene, og fra land til land, og glassene tilsvarende. Eldre drammeglass rommer gjerne fra  ca. 3 til 6 cl. Standardmål for en dram i Norge er i dag 2 cl. Drammeglass finnes også til doble drammer – og som 5 cl. Glass som er større enn det, er oftest beregnet på likører eller finere hetviner, selv om unntak finnes.

Formen på et drammeglass kan variere. Enkelte ganger er det et designspørsmål – andre ganger mener ekspertisen at der er grunner for en spesiell fasong. Kjent i så måte er diskusjonen om hva glass som bør brukes til brun akevitt. Cognac er utenom, siden alle serveringsforslag går ut på store glass uansett mengde innhold.

Om drammeglass med bolleform brukes betegnelsen tumling.

## Litteratur
* Berg, Jens W. (1996): *Hadelandsglass 1900-1950.* Oslo. ISBN 82-7003-159-3
* Polak, Ada (1974): *Gamle vinglass.* Oslo. ISBN 82-7003-005-8
* Østby, Jon Birger (1983): Nomenklatur for drikkestell, med tegninger av Torill Sand. Oslo

## Eksterne lenker
* Se drammeglass i DigitaltMuseum
Firuz Kutal

**Firuz Kutal** (født 1957 i Tyrkia) er en norsk illustratør og grafisk designer. Kutal har illustrert en rekke lærebøker og levert tegninger til Ny Tid og Aftenposten. Kutal har vært *AmnestyMagasinets* faste tegner i Norge.

Kutal ble i 2009 tildelt utmerkelsen «Citation for Excellence» av journalistforeningen United Nations Correspondents Association for en illustrasjon av slitne, men håpefulle fredsduer. Tegningen ble laget for *AmnestyMagasinet*.

I 2006 vakte Kutal oppsikt da han deltok i den iranske avisen *Hamshahri*s konkurranse om å lage den beste karikaturen om holocaust.

Han fikk utdelt første pris på video-delen av Fax For Feace and Tolerance i 2011. 

Han fikk «Honorable mention award» fra Toons Mag internasjonale «Freedom of Expression»-konkurransen i 2017.

Kutal er medlem av Toons Mag, Cartoonist Club, Cartooning for Peace (Dessins pour la Paix), Cartoon Galery EU, Norsk FECO (The federation of cartoonist organizations).

Han tegner fast i *[[VårtOslo]]*.

## Referanser
Pierre-Jean Robiquet

**Pierre-Jean Robiquet** (født 13. januar 1780 i Rennes i Frankrike, død 29. april 1840 i Paris) var en fransk kjemiker.

Robiquet var først marineoffiser og ble så professor ved *École de pharmacie* i Paris. Der gjorde han en rekke betydelige oppdagelser (noen alene, andre sammen med andre) ved det at han avdekket den kjemiske strukturen til blant annet asparagin (1805), cantharidin (1810), opium-alkaloidet narcotin (1817), koffein (1821), alizarin og purpurin (1826), orcin (1829), amygdalin (1830) og kodein (1834).

## Hovedverker
* 1826 : *De l'emploi du bicarbonate de soude dans le traitement médical des calculs urinaires* 
* 1830 : *Nouvelles expériences sur les amandes amères et sur l'huile volatile qu'elles fournissent* 
* 1831 : *Nouvelles expériences sur la sentence de moutarde*  
* 1832 : *Notice historique sur [[André Laugier]] (survie d'une autre notice sur [[Auguste-Arthur Plisson]])*

## Referanser
Harry Sinden

**Harry James Sinden** (født 14. september 1932 Kingston i Ontario) canadisk ishockeyspiller som deltok i de olympiske vinterleker 1960 i Squaw Valley.

Sinden vant en olympisk sølvmedalje i ishockey under vinter-OL 1960 i Squaw Valley. Han var målvakt på det canadiske ishockeylaget som kom på andreplass i turneringen bak USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Sinden ble verdensmester i ishockey 1958 i Oslo.
## OL-medaljer
* 1960  Squaw Valley -  Sølv i ishockey  Canada

## Referanser


## Eksterne lenker
* 
*
Kollossus of Makedonia

***Kollossus of Makedonia*** er et musikkalbum fra det norske hvitevarerockebandet Hurra Torpedo.

Albumet er fra bandets turné i republikken Makedonia fra 2006, utgitt på plateselskapet Duplex Records.

## Sporliste
# «Kolossus of Makedonia» (Aslag Guttormsgaard)
# «Toxic» (Cathy Dennis/Christian Karlsson/Pontus Winnberg/Henrik Jonback)
# «Øyne» (Aslag Guttormsgaard)
# «Stars» (Aslag Guttormsgaard)
# «Spencer» (Aslag Guttormsgaard)
# «Gi meg en ting å si» (Aslag Guttormsgaard)
# «All The Things (S)he Said» (Valery Polienko/Jelena Wladimirowna Kiper/Sergio Galoyan)
# «Danse med meg» (Aslag Guttormsgaard)
# «Rex Rodney A Horse With No Name (A Square Dance)» (Aslag Guttormsgaard)
# «Body» (Aslag Guttormsgaard)
# «Håndfast» (Aslag Guttormsgaard)
# «Total Eclipse of the Heart» (Jim Steinman)
# «Kald» (Aslag Guttormsgaard)
# «Arne» (Egil Hegerberg)

## Medvirkende
### Hurra Torpedo
* Egil Hegerberg - sang, gitar, bass, perkusjon, låtskriver, produsent
* Aslag Guttormsgaard - sang, gitar, perkusjon, låtskriver, produsent
* Kristopher Schau - sang, perkusjon, produsent
### Øvrige
* Ole Petter Andreassen - produsent, tekniker, miksing
* Andreas Berczelly - produsent, tekniker, miksing 
* Espen Berg - mastering
* L-P Lorentz - fotograf
* Christian Bloom - coverdesign 
## Eksterne lenker
* http://www.duplexrecords.no/band/hurra-torpedo/utgivelser/kollossus-of-makedonia/
* https://www.discogs.com/Hurra-Torpedo-Kolossus-Of-Makedonia/release/748048
Pat Roach

**Francis Patrick «Pat» Roach** (født 19. mai 1937 i Birmingham, død 17. juli 2004 i Worcestershire) var en engelsk bryter og skuespiller.

## Karriere
Før Roach begynte som skuespiller var han en kjent bryter. Han fortsatte som bryter også etter at skuespillerkarrieren tok av, under navnet «Bomber» Roach, og han holdt både den britiske og europeiske tungvektstittelen.

Han spilte sin første rolle i 1971, som dørvakt i *[[A Clockwork Orange]]*, og spilte senere en bråkmaker kalt Toole i *[[Barry Lyndon]]* (1975).

Roach oppnådde betydelig suksess i muskuløse støtteroller, blant annet som Hefaistos i *Clash of the Titans* (1981), og en banditt-krigsherre i *[[Red Sonja]]* (1985). Mest kjent er kanskje hans rolle som General Kael i *Willow* (1988), og som keltisk høvding i *[[Robin Hood – tyvenes prins|Robin Hood - tyvenes prins]]* (1991).

I Indiana Jones-serien dukket Roach i flere roller. I *[[Jakten på den forsvunne skatten]]* (1981), spilte Roach en sherpa som slåss med Jones i en bar i Nepal, og en stor tysk mekaniker som blir drept av en propell på flystripa i Egypt, og han fikk dermed den sjeldne ære å bli drept to ganger i samme film. I *[[Indiana Jones og de fordømtes tempel]]* (1984), spilte Roach en grusom tilsynsmann. I *[[Indiana Jones og det siste korstog]]* (1989) hadde han bare en kort rolle som en Gestapo-offiser.

Roach er best kjent for britisk publikum fra komedie-dramaet *Auf Wiedersehen, Pet*, som Brian «Bomber» Busbridge, en murer som kom med i rollebesetningen i Düsseldorf, og var aktiv i alle fire seriene, men som døde før den endelige spesialepisoden ble avsluttet.

## Dødsfall
Roach døde i juli 2004 etter en lang kamp mot spiserørskreft. Han er gravlagt på Bromsgrove-kirkegården i Worcestershire.

## Filmografi (utvalg)
* *[[A Clockwork Orange]]* (1971)
* *[[Barry Lyndon]]* (1975)
* *Clash of the Titans* (1981)
* *[[Jakten på den forsvunne skatten]]* (1981)
* *[[Never Say Never Again]]* (1983)
* *[[Conan ødeleggeren]]* (1984)
* *[[Indiana Jones og de fordømtes tempel]]* (1984)
* *[[Red Sonja]]* (1985)
* *Willow* (1988)
* *[[Indiana Jones og det siste korstog]]* (1989)
* *[[Robin Hood – tyvenes prins|Robin Hood - tyvenes prins]]* (1991)

## Referanser


## Eksterne lenker
* 
* Pat Roach på Find A Grave
Stivaliidae

* Se systematisk inndeling

**Stivaliidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
## Liv og utvikling
Loppene i denne familien synes å være knyttet til gnagere, selv om de også har vært funnet på spissmus. Noen arter har spesielle tilpasninger til å leve på piggete vertsdyr.

## Utbredelse
Familien er utbredt i Australia, Afrika og i Sørøst-Asia. De fleste artene lever på Ny-Guinea.

## Systematisk inndeling
Klassifikasjonen følger http://www.zin.ru/ANIMALIA/Siphonaptera/fleasfam.asp?tHIERC=11121113&tName=Stivaliidae. Ofte blir Stivaliidae regnet som en undergruppe av Pygiopsyllidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Pygiopsyllomorpha
******** Overfamilien Pygiopsylloidea
********* Familien Stivaliidae
********** Slekten *[[Afristivalius]]* Traub, 1980 – 14 arter
********** Slekten *[[Astivalius]]* Smit, 1953 – én art
********** Slekten *[[Aviostivalius]]* Traub, 1980 – 3 arter
********** Slekten *[[Ernestinia]]* Smit, 1953 – én art
********** Slekten *[[Farhangia]]* Traub, 1980 – 2 arter
********** Slekten *[[Gryphopsylla]]* Traub, 1957 – 3 arter
********** Slekten *[[Idiochaetis]]* Jordan, 1937 – én art
********** Slekten *[[Lentistivalius]]* Traub, 1972 – 8 arter
********** Slekten *[[Medwayella]]* Traub, 1972 – 14 arter
********** Slekten *[[Metastivalius]]* Holland, 1969 – 10 arter
********** Slekten *[[Muesebeckella]]* Traub, 1969 – 2 arter
********** Slekten *[[Nestivalius]]* Traub, 1980 – én art
********** Slekten *[[Obtusifrontia]]* Holland, 1969 – 3 arter
********** Slekten *[[Orthopsylloides]]* Holland, 1969 – 3 arter
********** Slekten *[[Papuapsylla]]* Holland, 1969 – 19 arter
********** Slekten *[[Parastivalius]]* Holland, 1969 – 5 arter
********** Slekten *[[Smitella]]* Traub, 1968 – én art
********** Slekten *[[Stivalius]]* Jordan & Rothschild, 1922 – 5 arter
********** Slekten *[[Striopsylla]]* Holland, 1969 – 3 arter
********** Slekten *[[Tiflovia]]* Traub, 1977 – 2 arter
********** Slekten *[[Traubia]]* Smit, 1953 – 4 arter
********** Slekten *[[Zyx]]* Smit, 1953 – én art 

## Kilder
* Australian Faunal Directory – Pygiopsyllidae
* Klassifikasjon av familien, med liste over artene

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Motorvarmer

En **motorvarmer** er en enhet som muliggjør at en forbrenningsmotor kan starte lettere i kalde omgivelser. Risikoen for skade på motoren ved kaldstart reduseres, og forurensingen reduseres. 

En motorvarmer monteres ved fabrikk eller ettermonteres, og varmer enten opp motoroljen eller kjølevæsken. I begge tilfelle består motorvarmeren av et varmeelement som varmer opp den omkringliggende væsken. Motorvarmeren er som regel tilkoblet en stikkontakt som er lett tilgjengelig i fronten av bilen. Med en motorvarmerledning kobles motorvarmeren til et 230-volts uttak. 

På motorvarmere som varmer kjølevæsken er varmeelementet plassert i en av «frostpluggene», som regel på siden av motorblokken. Når kjølevæsken varmes, vil også varmeapparatet kunne gi varm luft like etter at kjøretøyet er startet. På motorvarmere som varmer motoroljen settes varmeelementet inn i motorblokken nederst ved bunnpannen.
Puppy Love

**«Puppy Love»** er  en populær sang skrevet av Paul Anka i 1960 til Annette Funicello, som han datet på den tiden.
Den ble utgitt på singlen ABC Paramount 10082 i 1960.

I 1972 fikk sangen nytt liv av Donny Osmond på singlen MGM Records K 13268. Produsenter var Mike Curb og Don Costa.

15. mars 1972 spilte disc jockey Frank W. Morgan Donny Osmonds versjon uavbrutt i nitti minutter på radiostasjonen KHS i Los Angeles. LAPD utførte en feilaktig razzia etter å ha mottatt telefonsamtaler fra lyttere. Forvirret forlot politifolkene stasjonen uten å ha foretatt noen arrestasjoner.

## Coverversjoner
Coverversjoner er spilt inn av det britiske popbandet S Club Juniors (2002), Damian McGinty fra Celtic Thunder (2007) og Amy Winehouse (2009).

## Norske versjoner
Stein Vaker og H. Kullerud har skrevet norske tekster. Vakers versjon bærer tittelen «Når du reiser fra en venn». Kulleruds versjon heter «Når du reiser fra en venn».

### Innspillinger

## Listeplasseringer

## Referanser
Drift (novelle)

***Drift*** er en norsk novelle fra 1931, skrevet av Rolf Stenersen. Den er en psykodramatisk novelle, som handler om en mann som følger etter et forelsket par. Det er åpningsfortellinga i debutboka *[[Godnatt da du]]*. 

I en stor debatt i 1931 om «umoral» i ny norsk litteratur («En skitten strøm flyter utover landet») var Stenersens bok ei av de kritiserte. Om «Drift» het det at den var en «illustrasjon av seksualdriften som nærmer seg det surrealistiske».  

## Referanser


## Eksterne lenker
* daria.no: Tolkning av diktet
Duplex

**Duplex** (dobbel) kan sikte til:

* Duplex Records, plateselskap
* Ferritt-austenittisk rustfritt stål
* Dupleks (kommunikasjonsteknologi)
* Duplex (trykk)
* Duplexretikkel, et svært populært trådkors for kikkersikter
* Duplex (film), en film fra 2003 med Ben Stiller og Drew Barrymore
* Duplex (tegneserie), en tegneserie som ble utgitt i ett nummer i 2004

## Referanser
Eggeglass

**Eggeglass** er vanligst som små glassformede husgeråd til å sette kokt egg i, for at de ikke skal rulle vekk – og holde seg med åpningen opp mens en spiser innholdet. 

Utforming av eggeglass er preget av variasjon, fra den forsølvede varianten som likner en forminsket pokal eller et stettglass, til designede varianter i stil med frokostserviset (ofte av porselen eller annet steingods). Det ble også laget såkalte «reversible eggeglass». Dette var eggeglass som kunne vendes rundt, slik at det runde begeret for egget ble foten. Den motsatte siden (foten) var avlang og ble brukt til å holde egg delt på langsiden. På hoteller og kafeer med frokostservering brukes ofte engangsutstyr i plast, inklusive skjeer, siden bestikk og servisedeler med eggeplommesøl er vanskelig å vaske opp.

## Historie
Ingen aner hvem som oppfant eggeglasset, så man regner med at det følger av en praktisk løsning som utviklet seg parallelt i flere kulturer. Arkeologiske funn av begerlignende holdere til egg viser imidlertid at forløperen til moderne eggeglass fantes allerede i romertiden, og de utviklet seg gradvis gjennom middelalderen – ikke som én oppfinnelse, men som en form som oppsto i flere kulturer samtidig. Dette støttes av historiske oversikter over eggeglassets utvikling.

I middelalderen ble kokte egg servert i små tre- eller metallkopper, men det var aristokratisk luksus i Europa. Eggeglass, slik vi kjenner det i dag, dukker opp i Frankrike og England på 1600–1700-tallet. Sølv var vanligst — et tydelig statussymbol. Masseproduksjon i porselen og keramikk på 1800-tallet gjør eggeglass til et folkelig frokostobjekt. Utviklingen fortsetter på 1900-tallet, blant annet innen designfelt som art nouveau, art deco, plast (retro), melamin, emalje, reklameglass, souvenirer.

## Eksempler


## Referanser




## Eksterne lenker
*
Aina Stenersen

**Aina Charlotte Bergvik Stenersen** (født 1983) er en norsk politiker (FrP). Stenersen er fra 2025 stortingsrepresentant for Oslo. Hun var leder av Oslo kommunes Helse- og sosialutvalg i perioden 2019–2021.    

## Utdannelse
Stenersen har en mastergrad ved Handelshøyskolen BI i Oslo og en bachelorgrad fra Markedshøyskolen. Samt Ex.phil og Ex.fac fra Universitetet i Oslo.  

## Yrkesliv
Stenersen har vært praktikant i tankesmien Civita, og i samfunnsavdelingen hos PR-byrået Geelmuyden.Kiese. Hun jobbet som rådgiver for Norsk Revmatikerforbund fra 2015 til 2017.

## Politisk virke
I 2010 ble hun valgt inn som sentralstyremedlem i Fremskrittspartiets Ungdom. Fra 2007 til 2009 var hun også leder av Fremskrittspartiets Ungdom i Oslo.

Hun har jobbet som politisk rådgiver for Frps stortingsgruppe i flere år, vært vararepresentant til Stortinget i flere perioder og møtt som stortingsrepresentant fra Oslo. Hun var vararepresentant i Oslo bystyre fra 2011 til 6. november 2017. og ble fast møtende bystyremedlem i 2017. I 2016 ble hun valgt som leder av Oslo Frp, uten motkandidater.

Stenersen var partiets 1.-kandidat ved kommunevalget i 2019 i Oslo. Hun var gruppenestleder i bystyregruppen fra 2019–2023. Hun er tidligere fylkesleder og mangeårig bystyrerepresentant for Frp i Oslo. Hun har vært fraksjonsleder, og sittet i både Finansutvalget, Kultur- og utdanningsutvalget og Helse- og sosialutvalget i Oslo bystyre i perioden 2017–2023.

I stortingsvalget i 2025 ble Stenersen valgt inn som stortingsrepresentant for Oslo. Hun er medlem i Kontroll- og konstitusjonskomiteen på Stortinget.

## Referanser
 

## Eksterne lenker
* 
* 
*
The Very Best of Kiss

***The Very Best of Kiss*** er et samlealbum fra det amerikanske hardrock/heavy metal-bandet Kiss.

Musikkalbumet ble utgitt 27. august 2002 og inneholder 21 spor som alle har blitt utgitt tidligere.

## Sporliste
# «Strutter» (Paul Stanley, Gene Simmons) – 3:13
#*Vokal: Paul Stanley
#*Fra *[[Kiss (album)|Kiss]]*
# «Deuce» (Simmons) – 3:06
#*Vokal: Gene Simmons
#*Fra *[[Kiss (album)|Kiss]]*
# «Got to Choose» (Stanley) – 3:56
#*Vokal: Paul Stanley
#*Fra *[[Hotter Than Hell]]*
# «Hotter Than Hell» (Stanley) – 3:31
#*Vokal: Paul Stanley
#*Fra *[[Hotter Than Hell]]*
# «C'mon and Love Me» (Stanley) – 2:59
#*Vokal: Paul Stanley
#*Fra *[[Dressed to Kill]]*
# «Rock and Roll All Nite» (Stanley, Simmons) (Live) – 4:04
#*Vokal: Gene Simmons
#*Fra *[[Alive!]]*
# «Detroit Rock City» (Remix) (Stanley, Bob Ezrin) – 3:39
#*Vokal: Paul Stanley
#*Fra *[[Destroyer (album)|Destroyer]]*
# «Shout It Out Loud» (Stanley, Simmons, Ezrin) – 2:50
#*Vokal: Paul Stanley & Gene Simmons
#*Fra *[[Destroyer (album)|Destroyer]]*
# «Beth» (Peter Criss, Ezrin, ) – 2:48
#*Vokal: Peter Criss
#*Fra *[[Destroyer (album)|Destroyer]]*
# «I Want You» (Stanley) – 3:06
#*Vokal: Paul Stanley
#*Fra *[[Rock and Roll Over]]*
# «Calling Dr. Love» (Simmons) – 3:46
#*Vokal: Gene Simmons
#*Fra *[[Rock and Roll Over]]*
# «Hard Luck Woman» (Stanley) – 3:34
#*Vokal: Peter Criss
#*Fra *[[Rock and Roll Over]]*
# «I Stole Your Love» (Stanley)  – 3:05
#*Vokal: Paul Stanley
#*Fra *[[Love Gun]]*
# «Christine Sixteen» (Simmons) – 3:14
#*Vokal: Gene Simmons
#*Fra *[[Love Gun]]*
# «Love Gun» (Stanley) – 3:18
#*Vokal: Paul Stanley
#*Fra *[[Love Gun]]*
# «New York Groove» (Russ Ballard) – 3:03
#*Vokal: Ace Frehley
#*Fra *[[Ace Frehley (album)|Ace Frehley]]*
# «I Was Made for Lovin' You» (Stanley, Desmond Child, Vini Poncia) – 4:31
#*Vokal: Paul Stanley
#*Fra *[[Dynasty]]*
# «I Love It Loud» (Vinnie Vincent, Simmons) – 4:17
#*Vokal: Gene Simmons
#*Fra *[[Creatures of the Night]]*
# «Lick It Up» (Vincent, Stanley) – 3:58
#*Vokal: Paul Stanley
#*Fra *[[Lick It Up]]*
# «Forever» (Stanley, Michael Bolton) – 3:52
#*Vokal: Paul Stanley
#*Fra *[[Hot in the Shade]]*
# «God Gave Rock 'n' Roll to You II» (Stanley, Simmons, Ezrin, Ballard) – 5:19
#*Vokal: Paul Stanley & Gene Simmons
#*Fra *[[Revenge]]*
Komorbiditet

**Komorbiditet** (av eng. *co* - «sammen med» og *morbidity* «sykelig tilstand») eller **samsykelighet** er nærværet av to eller flere samtidige uavhengige sykdommer (diagnoser). Pasienter med flere samtidige sykdommer behandles ofte med flere ulike medikamenter, såkalt polyfarmasi, noe som kan gi kliniske problemer.

Komorbide vansker kan oppstå uavhengig av hverandre, eller de kan oppstå som primærvansker med medfølgende sekundærvansker. To primærvansker som oppstår uavhengige av hverandre kalles to ulike primærvansker. Dersom en primærvanske (for eksempel depresjon hos en pasient med ADHD) fører til en sekundærvanske (depresjonen oppstår som følge av personen med ADHD sin konstante streben etter å lykkes eller bli godtatt) kalles det ofte følgevansker.

Komorbiditet kan utgjøre et betydelig problem for pasienten, spesielt ved kronisitet. Komorbide lidelser må identifiseres og behandles så tidlig som mulig, ettersom komorbiditet har en negativ innvirkning både på prognose og resultatet av behandlingen. Komorbide lidelser blir ofte ikke oppdaget i den kliniske praksisen, fordi behandlere bruker ustrukturerte intervjuer i utredningen og vurderingen av pasientene. Det er derfor viktig at en antar at komorbiditet er regelen framfor unntaket, og at det gjøres en strukturert vurdering av hvert enkelt tilfelle.

Komorbiditet utgjør over 50 prosent av sykefraværet i Norge, men dette fanges ikke opp av statistikkene hos NAV. Førsteamanuensis ved Institutt for global helse og samfunnsmedisin Silje Mæland ved Universitetet i Bergen (tidligere Høgskolen i Bergen) sier dette utgjør et stort problem, både samfunnsmessig og for de personene det gjelder. En norsk forskningsgruppe filmet legebesøk for 19 norske pasienter med uspesifikke plager, og valgte ut ni av pasientene som ga bredt bilde av denne typen pasienter. Legetimene ble deretter gjenskapt på film med skuespillere og videoklippene presentert for 100 forskjellige leger i Norge, Sverige og Danmark. Målet var at hver lege skulle sette en hoveddiagnose på pasienten. Pasientene endte opp med å få alt fra 13 til 31 hoveddiagnoser hver. Hver av diagnosene viste seg å være riktige, men likevel vilkårlige fordi forskjellige leger fokuserte på ulike plager og vurderte pasienten fra ulike vinkler, noe som tydelig demonstrerer kompleksiteten med komorbiditet.

## Referanser
United Way of America

**United Way of America** er en ideell organisasjon med hovedsete i Alexandria, Virginia. Organisasjonen har 1.300 lokale United Way kontor over hele USA. Organisasjonens fokus er å identifisere og løse kritiske samfunnsspørsmål og gjennomføre målbare forbedringer i sine lokalsamfunn gjennom samarbeid med skoler, offentlige etater, lokalt næringsliv og arbeidstakerorganisasjoer i tillegg til andre frivillige organisasjoner. De ulike United Way-kontorene bestemmer selv hvilke områder de jobber med på grunn av de store forskjellene fra sted til sted. Imidlertid er hovedfokuset som regel utdanning, arbeid og helse.

United Way har sine røtter tilbake til Denver, Colorado i 1887, da en blanding av religiøse ledere — inkludert en prest, to ministre, en rabbi og en kvinne valgte å stifte **. Målet var å koordinere innsatsen mellom lokale helse- og velferdsorganisasjoner og samle inn midler for dem gjennom én felles innsamlingskampanje.

## Referanser
Risengrynsgrøt

**Risengrynsgrøt**, ofte bare kalt **risgrøt**, er en varm matrett som er laget av ris og melk.

## Historie
Grøt i seg selv kommer fra tiden da landbruket oppsto, ca. 10&nbsp;000 f.Kr, og ris ble dyrket i Asia fra 3&nbsp;000 f.Kr, der en brukte det i ulike retter, blant annet puddinger. Risdesserten oppstod i Midtøsten eller Persia, der den vant fram i middelalderen.  Romerne var de første som brukte risengrynsgrøt i Europa, da kokt på geitemelk til medisiniske formål.

Risengryn ble importert til Norden i 1340-årene og det er blitt hevdet at den første risgrøten ble spist på Bohus festning og slott på denne tiden. Andre hevder rispudding eller -grøt først kom til Malmø i 1541, der en til hverdags kokte grøten på vann og bare til høytider på melk. På Malmøhus slott ble det julaften 1541 spist risgrøt med rosiner, mandler, sukker og kanel. I løpet av et år ble det bare spist slik søt risgrøt på tre høytidsdager: en middag til jul, første nyttårsdag og påskeaften.

Risgrøt var opprinnelig en rikmannsrett, men ble seinere mat for alle. Fordi ris var en importert luksusvare, var hovedingrediensen i grøt i Europa bygg, havre og rug til langt inn på 1800-tallet. Nye tradisjoner oppstod, og risengrynsgrøten ble introdusert i borgerskapet som en videreutvikling av søtgrøten som tidligere også var regnet som et luksusgode.

## Juletradisjoner

Da grøtris var en importvare, og derfor dyrt, ble det et statussymbol og etter hvert en utbredt skikk i Norden å kunne servere risengrynsgrøt til julegjestene sine. Retten har holdt seg som tradisjonell julemat siden, blant annet som formiddagsmat på julaften. I Norge, Sverige og Danmark blir det ofte gjemt en skoldet mandel i gryta, og den som får den, vinner en marsipangris, sjokoladeeske eller noe annet.

I gamle dager trodde man at hvis man ikke satte grøt ut til nissen, ville det bringe ulykke over gården og folkene som bodde der. I Danmark fikk husnissene gjerne grøt satt ut på loftene. I 2009 viste en markedsundersøkelse at rundt 400.000 nordmenn fortsatt satte ut en grøtskål på trammen, under hekken, ved låvedøra eller bak vedskjulet til nissen i julen.

## Servering
I Norge spiser man tradisjonelt risengrynsgrøt med sukker og kanel på, og med smørøye i midten. Man kan lage riskrem av rester etter risengrynsgrøt. På grøt som blir stående uten lokk og uten omrøring vil det danne seg snerk. For grøt som er tiltenkt riskrem kan dette forhindres ved å strø sukker på overflaten før nedkjøling. Er grøten for tynn, kan den kokes på svak varme til den tykner. Den kan nytes som dessert.

## Referanser


## Eksterne lenker
*
Smørøye

**Smørøye** er en klatt smør plassert midt i en matrett, normalt en varm grøt, som risengrynsgrøt.

Uttrykket «midt i smørøyet» brukes også overført om å være i sentrum av der begivenheter finner sted, og har en klart positiv betydning.

## Referanser
Markedssosialisme

**Markedssosialisme** er en økonomisk retning innen sosialismen, der markedsøkonomi aksepteres eller ses på som et bedre alternativ til planøkonomi.

## Historie
Med resultatene fra David Ricardos verk *[[Principles of Political Economy and Taxation]]* (1821), trakk noen av datidens sosialister konklusjoner om at en rettferdig fordeling av produksjonen var mulig uten å forkaste markedet som sådan. 
I et klassisk avsnitt skrev Ricardo:
 
:«*The value of a commodity, or the quantity of any other commodity for which it will exchange, depends on the relative quantity of labour which is necessary for its production, and not as the greater or less compensation which is paid for that labour*»

Dette ble raskt snappet opp av visse sosialister, hvorav Thomas Hodgskin var én. Man kunne vitenskapelig vise at noen tok en del av arbeiderens resultat. Hodgskin dro nytte av Ricardos konklusjon:

:«*Wages vary inversaly as profits, or wages rise when profits fall, and profits rise when wages fall; and it is therefore profits, or the capitalist´s share of the national produce, which is opposed to wages, or share of the labourer*».

Hodgskin benyttet således Ricardos resultat for å vise hvordan lønnene varierte med profitten, at arbeidslønnen ble tilpasset etter profittens størrelse, alt i pakt med de kapitalistiske markedsmekanismene. Dermed angrep Hodgskin den kapitalistiske markedsøkonomien, uten å gå i mot markedet i seg selv.

## Senere markedssosialister
Innen sosialismen går blant annet mutualister inn for markedsøkonomi, men også andre, som for eksempel sosialdemokrater. Det er imidlertid forskjeller i synet på hvor fritt markedet skal være blant de forskjellige markedssosialister.

## Referanser
Arne Olav L. Hageberg

**Arne Olav Lunde Hageberg** (født 2. mars 1973 i Klokkarvik på Sotra) er en norsk skribent og musiker. Han er utdannet litteraturviter fra Universitetet i Oslo, med musikk og kristendom i fagkretsen. Hageberg bor i Skien og han er nevø av litteraturprofessor Otto Hageberg.

## Musikk
Arne Olav L. Hageberg har som soloartist gitt ut albumene *Råoljekjærleik* (PopDivision by Curling Legs, 2013) og *Sjela til ein mann* (Oaba Recordings, 2008). *Råoljekjærleik* inneholder hans egne viser. Musikken på denne platen er sterkt inspirert av britisk folk, i tradisjonen etter Nick Jones, Dick Gaughan og Martin Simpson. På utgivelsen medvirker: Kjetil Saunes, Audun Erlien og Åsmund Reistad (bass), Wetle Holte og Lars Even Tørresen (trommer), Elin Synnøve Bråthen (kor), Kristin Skaare (piano og trekkspill), og Magne Askeland (fiolin og bratsj). På «Sjela til ein mann» spiller og synger Arne Olav L. Hageberg alene en blanding av akustisk blues og tradisjonelle salmer. Noen av sangene på denne platen er nyoversatt fra svensk og engelsk av artisten selv. 

Hageberg deltar som gitarist på Hans Inge Fagerviks *Innerst inne* (Prima Music 1998) og Einar Helgaas’ *Puls* (2004). På platen *spor.sørland* (Grappa 2002) synger Anne Marie Almedal tonesettingen hans av lyrikeren Olav Mosdøls tekst «Død orkidé».

## Litteratur
Hageberg har sittet i juryen for Emmausprisen, to år som leder.  Han har i flere år anmeldt bøker i dagsavisen Vårt Land. Fra 2007 til 2013 satt han i Kulturrådets ankenemnd for innkjøp av norsk skjønnlitteratur, de tre siste årene som leder. Han har også jobbet som manuskonsulent for Aschehoug og Norges Litteraturskole.  Hageberg og Olav Hamran var i 2006 hovedforfatterne på Blå kors sin jubileumsbok *Himmel og jord i bevegelse* (Forlaget Press).

## Referanser




## Eksterne lenker
* Hjemmeside
Bona fide

**Bona fide** er et latinsk uttrykk som betyr «i god tro».

I en juridisk kontekst kan *bona fide* bety at man holdes ikke-ansvarlig siden man ikke var kjent med at ens handling var *[[de facto]]* ulovlig, eller at disse handlinger fikk uante konsekvenser. Den gode tro eller ens gode intensjoner regnes da som retningsgivende for hvordan ens handlinger dømmes, snarere enn resultatet av disse handlinger. 

I Norge og resten av verden brukes likevel som oftest begrepet «i god tro» i beskrivende forstand: "Han handlet i god tro" eller "kjøpskontrakten ble inngått i god tro". Begrepet er gjerne ikke bindende i juridisk forstand, og "bona fide" klausuler i kontrakter er dermed mer å regne for å være et forsøk på å gi inntrykk av å ta ansvar, der man i praksis fraskriver seg ansvar. 

## Referanser


## Se også
*De jure
*De facto
*Sovende paragraf
SWE

**SWE** kan referere til:

* Supersonic Wave Engine («Supersonisk bølge-motor»), en type forbrenningsmotor under utvikling (2010) med vesentlig høyere virkningsgrad enn dagens forbrenningsmotorer.
* ISO 3166-1 alfa-3-koden for Sverige
Lárus Sigurðsson

**Lárus Orri Sigurðsson** (født 4.juni 1973 i Akureyri på Island) er en islandsk tidligere fotballspiller som spilte i forsvar. Han er broren til Hønefoss-spilleren Kristján Örn Sigurðsson

## Klubbkarriere
Han har spilt for Stoke City og West Bromwich Albion i England, og ble kåret til årets spiller i West Bromwich Albion i sesongen 1999-2000. Han bestemte seg for å legge opp i 2004 etter å ha fått en kneskade.

## Landslagskarriere
Sigurðsson fikk totalt 42 landskamper og 2 mål for . Han debuterte for Island i juli i en privatlandskamp mot , da han kom inn som innbytter for Izudin Dervic.

## Eksterne lenker
*
Telenor Connexion

**Telenor Connexion AB** er et norsk-eid selskap registrert i Sverige som leverer internasjonal transmisjon (teletrafikk) for maskin-til-maskin (M2M) mobil datatrafikk. Selskapet ble grunnlagt i 2008 og er heleid av Telenor, og leverer kommunikasjonsløsninger innen det nye forretningsområdet for maskinkommunikasjon *(The Internet of things)*. Connexion er Telenorkonsernets globale spydspiss i satsingen på mobil datakommunikasjon mellom maskiner. Hovedkvarteret er i Karlskrona, med salgskontorer der og i Bromma utenfor Stockholm. Selskapets administrerende direktør er Per Simonsen.

Selskapet leverer lønsninger for sporing, system- og flåtestyring primært innen logistikk og transport. Typiske kunder er Volvo, Daimler AG, Scania, General Electric, Securitas og andre større selskaper med omfattende logistikk. Connexion posisjonerer seg også i markedet for automatisk nødkommunikasjon for biler (eCall) som skal gjøres obligatorisk for alle nye biler i EU. Selskapet satser også på systemer for miljø- og klimaovervåking av kjøretøyer.

Connexion har om lag 10 års utviklingserfaring innen maskin-til-maskin-kommunikasjon, og er per 2009 markedsledende i Europa. Globalt og regionalt utfordres derimot markedsposisjonen av stadig nye teleselskaper som går inn i M2M-markedet, ikke minst mobilgigantene AT&T, KPN, Vodafone, T-Mobile, Orange og Telefonica.

## Se også
* Telenor Cinclus
* Telenor Objects

## Referanser


## Eksterne lenker
* Connexions hjemmeside
Standard Online

**Standard Online AS** er standardiseringens salgselskap i Norge. Selskapet eies av Standard Norge (80 %) og Norsk Elektroteknisk Komite (20 %). Selskapet ble etablert i 2002, og het tidligere Pronorm AS. Hos Standad Online får man tilgang til Norsk Standard, Norsk Elektroteknisk norm, europeiske standarder som alltid fastsettes som Norsk Standard, standarder fra ISO og IEC, i tillegg til en rekke ulike utenlandske standarder.

Virksomheten skal bidra vesentlig til finansiering av standardiseringsoppgavene hos de to eierne. Standard Online er totalleverandør av standarder og tilhørende produkter til hele det norske samfunn: bedrifter, organisasjoner, offentlig forvaltning, skoler, universiteter og enkeltpersoner. Selskapet har felles nettsted med de to eierne.

## Referanser


## Eksterne lenker
* standard.no
* NEK